cyanic-selkie/wikianc huggingface dataset:
Hurtigløp på skøyter under Vinter-OL 1998 – 1500 meter herrer
Rekorder
Dette var gjeldende verdens og olympisk rekord før Vinter-OL i 1998:
Mye på grunn av at klappskøyter nå ble benyttet i forhold til forrige OL ble den olympiske rekorden senket betydelig og følgende nye verdensrekorder og olympiske rekorder ble satt under konkurransen:
IBM
International Business Machines (IBM) er en amerikansk teknologibedrift med hovedkontor i Armonk i New York, og med virksomhet i over 170 land.
Selskapet ble grunnlagt i 1911 som Computing-Tabulating-Recording Company (CTR) og ble omdøpt til «International Business Machines» i 1924. Dette gjør IBM til en av verdens eldste teknologibedrifter, bare NCR Corporation er eldre.
IBM produserer og markedsfører program- og maskinvare, og tilbyr internet-hosting, og konsulenttjenester på alt fra stormaskiner til nanoteknologi. IBM er også en betydelig forskningsorganisasjon som har rekorden for mest patenter oppfunnet av en bedrift (pr 2016) for 23. år på rad. Oppfinnelser fra IBM inkluderer blant annet Minibanken, disketter, harddisker, magnetkort, relasjonsdatabase, SQL programmeringsspråk, UPC barcode, og dynamic random-access memory (DRAM).
IBM har kontinuerlig skiftet ut sin produkt/tjeneste-portefølje ved å forlate massemarkeder med lave marginer og heller fokusere på høyverdi- og mer profitable markeder. Eksempler på dette inkluderer å fisjonere ut skriver-produsenten Lexmark i 1991 og ved å selge PC- (ThinkPad) og x86-baserte server- divisjonen til Lenovo (i 2005 og 2014 respektivt), samt å kjøpe opp firmaer som PwC Consulting (i 2002), SPSS (i 2009), og The Weather Company (i 2016).
På grunn av størrelsen og den blå logoen er firmaet også kjent som Big Blue («Store blå»). Selskapet er en av verdens største arbeidsgivere med (pr 2016) nesten 380,000 ansatte. Omtalt som «IBM-ere» har IBM ansatte blitt tildelt fem nobelpriser, seks Turing Awards, ti National Medals of Technology og fem National Medals of Science.
Historie
IBMs historie begynte flere tiår før utviklingen av datamaskinen – før den tid produserte man hullkortmaskiner. Opprinnelig het virksomheten Computing Tabulating Recording Corporation (CTR), som ble opprettet som et aksjeselskap 15. juni 1911 i Binghamton, New York. Denne virksomheten var en fusjon mellom Tabulating Machine Corporation, Computing Scale Corporation og International Time Recording Company. Direktøren for Tabulating Machine Corporation var den gang Herman Hollerith. Thomas J. Watson Sr., som grunnla IBM, ble direktør for CTR i 1914 og administrerende direktør i 1915. 14. februar 1924 endret CTR navn til International Business Machines Corporation (IBM).
Virksomhetene som ble fusjonert under CTR-navnet, fremstilte et bredt utvalg produkter, blant annet tidsstyringssystemer, vekter, automatiske kjøttskjærere og, viktigst av alt for utviklingen av datamaskinen, hullkortutstyr. Etter hvert fokuserte CTR utelukkende på hullkortutstyr, og innstilte sine øvrige aktiviteter.
1980-årene og PC-standarder
Selv om IBM ikke oppfant PC-en, ble deres arkitektur - som er blitt kopiert fra deres opprinnelige 1981-design - industristandarden innen dataverden. Dette omtales som komponentbasert arkitektur, hvor man gjerne er avhengig av komponenter laget av tredjeparter. Microsoft og Intel ble monopol-leverandører av henholdsvis operativsystemer og prosessorer, to av nøkkelkomponentene i disse datamaskinene.
Mange av nyvinningene til PS/2 gikk over til å bli standarder i markedet generelt. Av disse kan nevnes:
Omstillingen i 1990-årene
Etter å ha vært ledende i årtier, fikk IBM problemer på 1990-tallet. Kvalitetsforskjellen overfor konkurrentenes produkter ble redusert, og selskapets høyere priser lot seg vanskelig forsvare. Fra 1991 til 1993 registrerte IBM tap på US$ 16 milliarder. Aksjemarkedet presset selskapet til å kvitte seg med undervirksomheter, og børsverdien raste nedover. 19. januar 1993 offentliggjorde IBM et underskudd på 4,97 milliarder dollar i 1992, noe som den gangen var det største underskuddet i noen amerikansk bedrift noensinne
Den 1. april samme år ble Louis V. Gerstner, Jr. administrerende direktør i IBM. Han solgte hovedkontoret i New York, og gjennomførte en kritisk studie av hele organisasjonen. Konklusjonen var at IBM var for ukritisk til hva som ble utviklet og solgt, og kulturen var for innadskuende. Gerstner endret fokus radikalt ved å sette kundene og deres behov i fokus. Gerstner endret IBM totalt fra å være en produktfokusert bedrift, til å bli kunde- og løsningsorientert. Mot slutten av 1990-årene begynte IBM igjen å levere gode resultater.
Gerstner innførte også bonusordninger som baserte seg på det helhetlig resultatet av organisasjonen. Tidligere hadde ordningene kun tatt utgangspunkt i hvordan den enkelte avdeling gjorde det, helt uavhengig av total resultat. På den måten ble kulturen under Gerstner mer samlet om et helhetlig IBM. Kulturen i IBM ble nå basert på å levere det kunden vil ha.
På 2000-tallet
IBM har forskning og utviklingsavdelinger over hele verden og forskningssentre i Austin, Beijing, Delhi, Cambridge (Massachusetts), Haifa, New York, San Jose (California), Tokyo og Zürich. IBM har over 545 000 aksjonærer (per april 2010).
Bedriften produserte i nesten alle markedssegmentene innen program- og maskinvare, og var pr 2005 i tillegg verdens desidert største leverandør av IT-tjenester (dette utgjorde over 50 % av inntektene). IBM var også verdens tredje største PC-leverandør da de i desember 2004 solgte denne del av virksomheten til det kinesiske selskapet Lenovo.
IBM Norge
De første IBM hullkortmaskinene ankom Norge i 1931. I 1935 etableres AS Hollerith som er forgjengeren til dagens IBM Norge. Administrerende direktør i IBM Norge er Hans-Henrik Merckoll.
Erytromycin
Det brukes til de samme infeksjonene som penicillin og i tillegg til enkelte andre infeksjoner, som mykoplasmalungebetennelse.
For pasienter som har utviklet penicillinallergi er erytromycin et godt alternativ når det er behov for penicillinbehandling.
For noen pasienter kan mavesmerter være en vanlig bivirkning, muligens som en overfølsomhetsreaksjon. Når mange av de naturlige bakteriene i tarmen drepes av erytromycinen blir det diare, men den kan fort bedres ved inntak av matvarer med normale bakterier, som yoghourt, kefirmelk og gammelost.
Erytromycin påvirker flere ensymsystemer som omsetter legemidler, så det er ofte problemer med interaksjon (legemiddel) om det samtidig brukes andre medisiner.
Phyllanthaceae
Se teksten
Phyllanthaceae er en plantefamilie i ordenen Malpighiales, som inngår i gruppen Eurosidae I innenfor den store gruppen Rosidae. Denne familien har 59 slekter og omtrent 2330 arter. Tidligere ble de regnet til vortemelkfamilien (Euphorbiaceae).
Artene har en pantropisk utbredelse, og det er spesielt mange arter i Sørøst-Asia. Det er også noen arter i tempererte strøk, men de er ikke representert naturlig i floraen i Norge. De kan være både urter, busker og trær. Disse plantene har ikke lateks i motsetning til vortemelkfamilien i snever betydning.
Karlsborgs festning
Karlsborgs festning på Vanäs udde i Vättern ble oppført i årene 1819–1909. Den het opprinnelig Vanäs fästning og plassen ble valgt av Baltzar von Platen i forbindelse med at Göta kanal ble bygget.
Duplex Records
Duplex Records er et lite norsk plateselskap med artister omkring performermiljøet i Gartnerlosjen som utøver innenfor de fleste sjangre mellom humor og hardrock. Navnet ble første gang brukt i 1986 av Kristopher Schau og Egil Hegerberg og deres klassekamerater i det som etter hvert ble det første Gartnerlosjen. Siden 1997 har selskapet blitt drevet av Egil Hegerberg, Lars Lønning og Aslag Guttormsgaard.
I 2011 hadde plateselskapet sitt 25-årsjubileum, noe som ble markert med en egen omreisende festival, der Gartnerlosjen, Black Debbath, Hurra Torpedo og Bare Egil Band sto i spissen for underholdningen.
Liste over artister
Listen er ikke komplett
Andre artister
For barn har de laget Bare Egils og Aslags barneshow, også med turné med Rikskonsertene som en del av prosjektet Den kulturelle skolesekken.
Store Nordiske Konversations-Leksikon
Store Nordiske Konversations-Leksikon er et nordisk leksikon på dansk med ca. 5000 kunstbilag og illustrasjoner i 26 bind. Leksikonet ble utgitt mellom 1916 og 1924 i København og Oslo, under redaksjon av P.A. Rosenberg og E. Amundsen.
Gunnar «Hulån» Larsson
Gunnar «Hulån» Larsson (født 1. juli 1944) er en tidligere svensk langrennsløper fra Hulån i Dala-Järna, Vansbro kommune. Larssons største meritter er at han tok bronsemedalje på 15 km og sølv på 4 x 10 km stafett under OL 1968 i Grenoble. I tillegg til medaljene ble Larsson nummer åtte på 30 km og nummer 6 på femmila.
Gunnar Larsson er far til langrennsløperen Mats Larsson.
Eggeglass
Eggeglass er vanligst som små glassformede husgeråd til å sette kokt egg i, for at de ikke skal rulle vekk – og holde seg med åpningen opp mens en spiser innholdet.
Utforming av eggeglass er preget av variasjon, fra den forsølvede varianten som likner en forminsket pokal eller stettglass, og til designede varianter i stil med frokostserviset. På hoteller og kafeer med frokostservering brukes helst engangsutstyr i plast, inklusive skjeer, siden bestikk og servisedeler med eggeplommesøl er vanskelig å vaske opp.
Duplex
Duplex (dobbel) kan sikte til:
Picrodendraceae
Se teksten
Picrodendraceae er en plantefamilie i ordenen Malpighiales, som inngår i gruppen Eurosidae I innenfor den store gruppen av Rosidae. Denne gruppen har 28 slekter og  minst 100 arter. Tidligere ble de regnet til vortemelkfamilien, og står slektsmessig nær denne gruppen.
Stadio Ennio Tardini
Stadio Enino Tardnini er et fotballstadion i Parma. Stadionet ble bygd i 1923 og har en kapasitet på 28 783 tilskuere. Tardini blir brukt av Parma FC.
Picrodendraceae
Artene vokser i tropene i alle verdensdeler, og er ikke representert naturlig i floraen i Norge. De kan være både urter, busker og trær.
Sergio Asenjo
Sergio Asenjo Andrés (født 28. juni 1989) er en spanske fotballspiller som spiller for Real Valladolid.
Protogoniomorpha
Protogoniomorpha er en slekt av sommerfugler som hører til den artsrike familien flikvinger (Nymphalidae). De lever i tropiske og subtropiske områder i Afrika.
Levevis
Larvene lever på planter i slektene Asystasia, Brillantaisia, Isoglossa, Justicia, Mimulopsis, Paulowilhelmia og Iopsis, alle i familien Acanthaceae.
Systematisk inndeling
Artene har vært regnet til slekten Salamis. Protogoniomorpha cytora og P. temora blir i dag regnet til slekten Junonia.
Robbie Russell
Robert Isaac Oleen Russell (født 16. juli 1979) er en amerikansk fotballspiller som for øyeblikket spiller for Real Salt Lake. Russell har tidligere spilt for Sogndal Fotball, Rosenborg Ballklub og danske Viborg FF.
Giorgio Vanzetta
Giorgio Vanzetta (født 9. oktober 1959) er en italiensk tidligere langrennsløper.
På 1980- og 90-tallet tilhørte Vanzetta det sterke italienske landslaget, og sikret seg flere VM- og OL-medaljer. I tillegg til to olympiske sølvmedaljer og en bronsemedalje fra OL 1992 i Albertville, var han med på det italienske laget som spurtslo Norge og vant stafettgull under OL 1994 på Lillehammer, sammen med Maurilio De Zolt, Marco Albarello og Silvio Fauner.
Chumbidalen
Chumbidalen er en dal i Tibet, på grensen mellom Tibet, India (Sikkim), Bhutan og Himalaya.
Chumbidalen var frontlinjen under Storbritannias militærekspedisjon til Tibet i 1904.
Tyristor
En tyristor er en elektronisk komponent som består av fire lag halvledermaterialer, PNPN, og kan sees på som en styrbar diode.
Symbolet er det samme som for en diode, men med en ekstra styreelektrode tegnet inn på siden (engelsk: gate). Om det ikke gis et strømsignal inn på styreelektroden, vil tyristoren sperre for strømflyt i begge retninger. Når en strømpuls sendes inn på styreelektroden, vil tyristoren kunne lede i lederetningen. Tyristoren kan ikke skrus av så lenge den leder, men vil lede så lenge det går strøm høyere enn tyristorens holdestrøm. Når dette stanser, krever tyristoren en ny strømpuls på styreelektroden for å kunne lede igjen.
Tyristorer brukes som regulatorer for elektromotorer og belysning, samt i vekselrettere.
Ved å koble to tyristorer i parallell, men i motsatt retning, har man bygget en Triac som kan lede vekselstrøm i begge retninger. Ved å styre hvilken fasevinkel tyristorkretsen skal kutte både negativ og positiv sekvens av vekselstrømmen, kan man bestemme total effekt som får passere gjennom kretsen. Dette kan blant annet brukes i dimmere.
Ebba
Ebba er et kvinnenavn med flere opprinnelser. Det er:
Ebba har svensk navnedag 6. mars og finlandssvensk navnedag 13. oktober.
Kjente personer med navnet
Personene i listen er ordnet kronologisk etter fødselsår.
International Baccalaureate
International Baccalaureate (IB) er en gruppe av tre undervisningsprogrammer og deres tilhørende eksamener, og er etablert av International Baccalaureate Organization (IBO).
Undervisningsprogrammene er:
Disse undervisningsprogrammene er bygget på undervisningssystemer fra rundt omkring i verdenen, uten å være basert på noen av dem spesifikt. Siden grunnleggelsen i 1968 har IBOs høyere standarder gjort IB-programmet anerkjent verden over. Det er en rekke videregående skoler i Norge som har begynt å bruke IB-diploma-programmet, og i tillegg er det flere skoler som tilbyr MYP (Middle School Programme) og PYP (Primary School Programme).
Siden IB Diploma Programme bare er laget for de to siste årene av videregående opplæring tilbyr flere skoler Studiespesialisering med internasjonalt fokus det første året i videregående.
Noter
<references group="Note"/>
Eksterne lenker
Bachillerato Internacional Baccalauréat international
Horlivka
Horlivka (ukrainsk: Горлівка; russisk: Горловка – Gorlovka) er en by i Donetsk oblast i det østlige Ukraina. Byen har 289,872 innbyggere (2004), og ligger 47 kilometer nord for Donetsk.
Horlivka er et sentrum for kullgruvedrift og kjemisk industri. De senere årene har flere av kullgruvene stengt, noe som gjør at byen har synkende innbyggertall.
Elven Bakhmutka har sitt utspring nord i byen.
Historie
Horlivka ble grunnlagt i 1779, og fikk i 1868 sitt nåværende navn, ved oppkalling etter den russiske Geolog Petro Gorlov. Det var i hans virke for kullindustrien i området at denne arbeiderbosettingen vokste frem.
Under den russiske revolusjon i 1905 fant det sted en væpnet oppstand her.
Horlivka hadde i kullgruvetidens glansdager en befolkning på over 400 000.
Under den tyske retretten mot slutten av annen verdenskrig ble byen satt i brann av tyskerne. Etterpå ble det av sovjeterne etablert to krigsfangeleirer for tyskere i byen: 242 (i byens nordlige utkant) og 472. Det fantes også eget sykehus for de sykeste fangene: 1242 og 6027.
Eggedal Mølle
Eggedal Mølle er i dag et museum i Eggedal i Sigdal kommune. Den ligger ved Klemmafossen like nedenfor Eggedal sentrum.
Mølla ble bygd i 1912 med finansiering av et aksjeselskap dannet av bøndene i bygda. Tidligere hadde det bare vært små vannkverner i Eggedal, slik at bøndene måtte utabygds for å få malt kornet. Mølla var i drift fram til 1965 og ble senere kjøpt av lærer Sigurd Tveiten, som testamenterte den til Sigdal kommune i 1987. Mølla ble restaurert i 1997, og var da Sigdal kommunes kulturminne i kulturminneåre t. Den eies av Sigdal kommune, mens Møllas Venner driver den og den er i drift i helgene på sommeren.
Mølla er turbindrevet ved hjelp av vann og er den eneste vanndrevne mølla igjen i Norge.
På stedet er det også satt opp flere andre bygninger som har stått andre steder i kommunen.
Sukkur lufthavn
Sukkur lufthavn er en flyplass lokalisert ved Sukkur i Sukkur-distriktet i Sindh-provinsen i Pakistan. Det er en liten flyplass og den betjener hovedsakelig innbyggerne i Sukkur.
Luggmauredderkopp
Luggmauredderkopp (Acartauchenius scurrilis) er en av edderkoppene i gruppen mattevevere og dvergedderkopper (Linyphiidae). Den ble første gang registret i Norge i 2010, ved Lilleskagen, Tjøme i Vestfold.
Utseende
Luggmauredderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Luggmauredderkopp er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Forvaltning
Forvaltning (av tysk Verwaltung) betyr styring eller administrasjon. Ordet brukes gjerne om den virksomheten som utøves av offentlige myndigheter, bortsett fra lovgivning og rettspleie, eller den virksomheten innen en bedrift som går ut på å bevare eller forbedre produksjonsmidlene. Andre typeeksempler er formuesforvaltning og ressursforvaltning.
Se også
Administration
Pierre-Jean Robiquet
Pierre-Jean Robiquet (født 13. januar 1780 i Rennes i Frankrike, død 29. april 1840 i Paris) var en fransk kjemiker.
Robiquet var først marineoffiser og ble så professor ved École de pharmacie i Paris. Der gjorde han en rekke betydelige oppdagelser (noen alene, andre sammen med andre) ved det at han avdekket den kjemiske strukturen til blant annet asparagin (1805), cantharidin (1810), opium-alkaloidet narcotin (1817), koffein (1821), alizarin og purpurin (1826), orcin (1829), amygdalin (1830) og kodein (1834).
International Baccalaureate Organization
International Baccalaureate Organization (IBO) er en internasjonal ideell organisasjon grunnlagt i Genève i Sveits i 1968. Organisasjonens opprinnelige mål var å lage en internasjonal utdannelse som kunne godkjennes av universiteter verden over. Denne idéen ble til IB Diploma Programmet. IB Middle Years Programmet og IB Primary Years Programmet ble innført i 1994 og 1997 og betyr at man kan ta en IB-utdannelse fra treårsalderen til og med videregående skole.
Europavei 28
Europavei 28 går mellom Berlin i Tyskland og Minsk i Belarus. Veiens lengde er 1230 km.
Trasé fastlagt av UNECE: Berlin – Szczecin – Goleniów – Koszalin – Gdańsk ... Kaliningrad – Tolpaki – Nesterov – Marijampolė – Vilnius – Minsk.
Vanntortur
Vanntortur, engelsk waterboarding, er en torturmetode/forhørsteknikk som foregår ved at man binder den personen man avhører til et fast underlag, mens man heller vann over et tøystykke lagt over pusteåpningene.
Ifølge leger er det i praksis snakk om en form for sakte kvelning/kontrollert kvelning. Å se det som simulert drukning er korrekt og følelsen er lik som drukningsdøden, men intet vann kommer inn i lungene.
Torturmetoden har vært anvendt blant annet av CIA i forbindelse med avhør av terrormistenkte utenfor amerikansk territorium. Torturmetoden ble også anvendt av den japanske hæren mot amerikanere under andre verdenskrig.
Borgerrettighetsorganisasjoner mener imidlertid at forhørsmetoden har vært anvendt langt oftere.
Maurilio De Zolt
Maurilio De Zolt (født 29. september 1950) er en italiensk tidligere langrennsløper. Han holdt seg i verdenstoppen til han var godt over 40 år, og avsluttet sin internasjonale karriere med å vinne stafettgull under OL på Lillehammer i 1994, 43 år gammel.
De Zolt behersket friteknikken bedre enn de fleste andre. I løypa var han lett gjenkjennelig på stor avstand, grunnet lav kroppshøyde og høyt oppjaget takt.
Høsten 2009 kom De Zolt igjen i de internasjonale medienes søkelys da han offentlig gikk ut og krevde statsminister Silvio Berlusconis avgang.
Edvard Valberg
Edvard Haraldsen Valberg (født 1992) er en norsk musiker kjent som vokalist og cellist i det norske pønkrock-bandet Honningbarna.
Valberg kommer fra Søgne i Vest-Agder. Han gikk ut av Vågsbygd videregående skole i 2011 og studerte deretter cello på Musikkonservatoriet i Kristiansand. Nå lever han av å spille i gruppa Honningbarna; han er også gruppas tekstforfatter.
16. etappe i Tour de France 2009
16. etappe i Tour de France 2009 ble kjørt tirsdag 21. juli, og gikk over Col du Grand-Saint-Bernard og Col du Petit-Saint-Bernar. Etappen startet i Sveits, og gikk via Italia til Frankrike.
Utbrytere klarte å holde unna favorittene helt til mål, og Mikel Astarloza vant. Til tross for hardt kjør opp siste stigning, ble det små endringer i sammenlagtlista.
1. sprint (Sarre)
Etter 78,5 km
2. sprint (Pré-Saint-Didier)
Etter 106 km
1. klatring (Col du Grand-Saint-Bernard)
HC kategori stigning etter 40,5 km
2. klatring (Col du Petit-Saint-Bernard)
1. kategori stigning etter 128 km
Erik Arvidsson Trolle
Erik Arvidsson Trolle (født ca. 1460, død 1530) var en svensk geistlig, lagmann, riksråd 1487 og svensk riksforstander 1512. Han var sønn av Arvid Trolle og Kristina Johansdotter Gadda. Familien Trolle tilhørte Sveriges gamle adel som kan spores tilbake til 1300-tallet og har et halshugget troll i sitt våpenskjold.
16. etappe i Tour de France 2009
Eksterne lenker
2009 Tour de France, Stage 12 to Stage 21
Erik Arvidsson Trolle
Trolle ble valgt til posisjonen som riksforstander, men fikk aldri innta den. Han synes å være, som det er sagt, en velmenende mann, men uten større kraft. Unntaket er den rolle han spilte som anklager og dommer som førte til blodbadet i Stockholm.
Han var utsett for en geistlig karriere og studerte ved universitetene i Rostock og Köln i Tyskland, hadde posisjon som kannik i Uppsala og Linköping, men ble aldri ordinert. Han giftet seg rikt med Ingeborg Filipsdotter (Tott) og bosatte seg på hennes gods Ekholmen i Uppland.
Trolle avsluttet sin kirkelige karriere til fordel for politikken og ble riksråd i 1487. I begynnelsen sympatiserte han med unionskongen Hans, men etter at Svante Nilsson (Sture) gjorde opprør mot kongen endret han mening. Svante Nilsson (Sture) døde i 1512 og Erik Trolle ble valgt til ny riksforstander av rådet. Valget ble umiddelbart tilsidesatt av Sten Sture den yngre (sønn av Svante Nilsson) som selv tok posisjonen og beholdt den fram til 1520.
I spørsmål om lærd utdannelse hevet Erik Arvidsson Trolle seg over sin kollegaer i riksrådet og i latinsk talekunst viste han en ferdighet som imponerte utenlandske sendebud. Spesielt innen kirken hadde han sine trofaste tilhengere. Andre var mindre imponerte og Gustav Vasa uttalte i henhold til hans kandidatur at han på «ingen noenlunde var tjenelig til noe som helst verdslig regiment, uten heller å være en prestemann.»
Han ble gift med Ingeborg Filipsdotter (Tott) første gangen, som han fikk sønnen Gustaf med, og for andre gang Carin Eriksdotter Gyllenstierna den 23. august 1516.
Ekteskap og avkom
Giftermål
Barn med Ingeborg Filipsdotter (Tott), druknet i Mälaren 1495
I henhold til svenske Personhistorisk tidskrift, sjette årgang 1904, druknet hans hustru Ingeborg med tre av hennes barn i Mälaren.
Barn med første eller andra hustru
Barn med Karin Eriksdotter (Gyllenstierna), døde omkring 12. mars 1562
Olomouc
Olomouc (tysk: Olmütz) er en by i regionen Olomouc i den østlige delen av Tsjekkia, og har en befolkning på ca. 100 000. Byen var hovedstad i Mähren til 1641, da den ble erobret av svenskene under tredveårskrigen, og hovedstaden ble flyttet til Brno. Den har landets nest største historiske sentrum etter Praha.
Monumentet Treenighetsøylen i Olomouc er innskrevet på UNESCOs verdensarvliste.
Real Academia Española
Real Academia Española (spansk for «Det kongelige spanske akademi», RAE) er institusjonen ansvarlig for å regulere det spanske språket. Akademiet er basert i Madrid i Spania, men samarbeider med nasjonale akademier i 21 spansktalende nasjoner gjennom Asociación de Academias de la Lengua Española.
Historie
RAE ble grunnlagt i 1713 av Juan Manuel Fernández Pacheco, marki av Villena og hertug av Escalona.
En beskrivelse brukt om akademiets konserverende formål er «å se til at spansktalende alltid vil være i stand til å lese Cervantes», men det har også en progressiv innflytelse med hensyn til å tilpasse språket til tiden. Et eksempel på steg i denne retning er beslutningen i 1994 om at de spanske konsonantene ch og ll skal skrives med c og l, ikke med egne bokstaver som tidligere.
RAE er en viktig utgiver av ordbøker og grammatikker. Akademiet har en formell prosedyre for å godkjenne nye ord. Dets mest kjente publikasjon er ordboken Diccionario de la lengua española de la Real Academia Española.
Medlemmer (académicos de número)
Medlemmer av akademiet kalles académicos de número, velges blant de høyest ansette spanskspråklige forfatterne. Medlemskap er på livstid. Hvert medlem får et sete merket med en bokstav fra det spanske alfabetet. Store og små bokstaver har forskjellige seter.
Medlemmer (2006)
(Sortert etter tiltredelsesår.)
NRK P2
NRK P2 er en norsk radiokanal og en av NRK Radio. Den startet med prøvesendinger i 1978, men ble ikke offisielt åpnet før i 1984. P2 ble landets andre riksdekkende radiokanal og har siden 1993 vært profilert som NRKs kulturkanal. Programmene består av nyheter, debatt, analyser, populærvitenskap, musikk og generelle tema om kultur og samfunn. De har siden 1998 delt ut P2-lytternes romanpris.
Kanalen sendes over DAB-nettet og er også tilgjengelig som nettradio.
De fleste av kanalens programmer sendes fra NRK s hovedkontor på Marienlyst i Oslo.
Historikk
Stortinget vedtok å opprette Program 2 i 1975. Den 20. november 1978 hadde de sin første prøvesending. I 1981 fikk prøvesendingene til P2 enn fastere form. Da var kanalen på lufta med 25 timers prøvesendinger hver uke. De sendte på samme frekvens som P1 den første tiden.
Kirkevalget i Norge 2011
Kirkevalget i Norge 2011 var et kirkevalg der det ble valgt representanter til flere organer i Den norske kirke for perioden 1. januar 2012 – 31. desember 2015. Valget fant sted 11. og 12. september, to år etter det siste kirkevalget som ble avholdt 13. og 14. september 2009.
For å bedre valgoppslutningen, ble valget i 2009 satt til å sammenfalle med Stortingsvalget 2009, og det ble innført direktevalg til bispedømmerådene og menighetsrådene. Ordningen ble videreført ved valget i 2011, som sammenfalt med Kommunestyre- og fylkestingsvalget 2011. Blant 3 109 364 medlemmer av Den norske kirke, stemte 418 679 eller 13,47 % ved valget i 2011. Dette var en svak fremgang fra valget i 2009, som hadde en oppslutning på 13.1 %. Ved valgene i 2001 og 2005 var oppslutningen henholdsvis 2.9 % og 4.2 %.
Etter valget kom Martin Kolberg og Marianne Aasen fra Arbeiderpartiet, tross økningen i oppslutning, med kritikk av valgordningen. Det ble etterlyst mer uenighet for å sikre mer reelle valgmuligheter, og Marianne Aasen uttalte at valgordningen var «moden for skraphaugen».
Bispedømmerådene
Det er 11 bispedømmer i Den norske kirke, og i Kirkevalget ble det valgt et bispedømmeråd i hvert av disse gjennom direktevalg. I kirkevalgkampen ble det dannet to lister med anbefalinger av kandidater å stemme på, en fra aksjonen «MorFarBarn» og en fra alliansen «Raus folkekirke». Blant de 77 representantene som ble valgt inn, sto 34 på listen til MorFarBarn, mens 29 sto på listen til Raus folkekirke.
Resultater fra direktevalget
Disse bispedømmene hadde direkte valg av fire medlemmer, indirekte valg av tre medlemmer:
Disse bispedømmene hadde direkte valg av tre medlemmer, indirekte valg av fire medlemmer:
Resultater fra indirekte valgomgang
22 ansatterepresentanter, 1 represantant fra Døvekirken og 3 samiske representanter ble valgt gjennom eget valg. Biskopen i hvert bispedømme har fast plass i bispedømmerådet. I tillegg valgte de nyvalgte menighetsrådene i 6 av bispedømmene 22 representanter i den indirekte valgomgangen.
Kirkemøtet
Kirkemøtet består av medlemmene av bispedømmerådene (pluss Preses i Bispemøtet og lederen av Samisk kirkeråd), og er dermed indirekte valgt gjennom Kirkevalget. Kirkemøtet har 116 representanter til sammen.
Gregor VIII
Gregor VIII (Alberto di Morra) (født ca. 1100, død 17. desember 1187) var pave fra 21. oktober 1187 til sin død.
I 1172 deltok han som pavelig legat ved konsilet i Avranches, der Henrik II av England fikk absolusjon for mordet på Thomas Becket.
Han døde av feber etter mindre enn to måneder som pave. Blant de embetshandlinger han rakk å utføre var en oppfordring til et nytt korstog, kjent som Tredje korstog (1187–1192).
Løkhjelmedderkopp
Løkhjelmedderkopp (Lasaeola prona) er en av edderkoppene i gruppen kamfotedderkopper (Theridiidae). Den ble første gang registret i Norge i 2011, ved Fellese i Vågå, Oppland.
Utseende
Løkhjelmedderkopp er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Løkhjelmedderkopp lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers.
Hunnen spinner eggene sine inn i en fritthengende, rund eggsekk.
Ockhams barberkniv
Ockhams barberkniv (latin: lex parsimoniæ, «påholdenhets lov») er et problemløsingsprinsipp i vitenskapsteori. Prinsippet hevder at blant to mulige hypoteser (eller forklaringer) når begge hypoteser stiller likt, da er det mest sannsynlig at den enkleste er den riktige. Prinsippet slår fast at man ikke skal operere med flere antakelser enn hva som trengs for å forklare det som observeres. Det er en tommelfingerregel om parsimoni (sparsommelighet og selvbeherskelse).
Prinsippet ble framsatt av William av Ockham (ca. 1287–1347). Han var en engelsk fransiskanermunk og skolastisk filosof og teolog i middelalderen.
Etter inspirasjon fra Ockhams barberkniv har flere prinsipper fått tilnavn som spiller på metaforen «barberkniv».
Prinsippet
Når en ny rekke med fakta krever at en ny teori framsettes, er prosessen ikke nødvendigvis velordnet og metodisk. Mange hypoteser blir foreslått, undersøkt, avvist, og selv når uegnede hypoteser er avvist kan likevel flere muligheter være igjen. For å kunne velge blant disse mulige teoriene er en velegnet metode hva som er kalt for Ockhams barberkniv. Ockham formulerte det slik på latin: Pluralitas non est ponenda sine necessitate – «enheter bør ikke mangfoldiggjøres unødvendig». Sagt på en annen måte: «gjør det enkelt». Med andre ord, gjør det ikke vanskeligere enn det er. Dette kan spores tilbake til tidligere filosofer, selv til antikken, men fikk sitt navn etter William av Ockham ettersom han så ofte anvendte det.
Et eksempel: Etter en stormfull natt ligger to trær veltet på et jorde. Hvordan har dette skjedd? Mulige forklaringer kan være:
Alle forklaringene er teoretisk sett mulige, men førstnevnte er mest sannsynlig mens de to andre er langt mer komplisert og usannsynlige. Ifølge Ockhams barberkniv er det da mest sannsynlig den første forklaringen som stemmer. Dette prinsippet er mye brukt innenfor blant annet økonomi, medisin og naturvitenskap. Slike vitenskaper bygger grunnleggende sett på forholdet mellom empiri (foreliggende informasjon om den reelle verden) og sannsynlighet.
En parafrase på Ockhams barberkniv er Hanlons barberkniv, som beskrives i science-fiction-forfatteren Robert A. Heinleins bok Logic of Empire (1941): «Tilskriv aldri noe som ondskap når det er tilstrekkelig å forklare det med dumhet»; i korthet; anta dumhet, ikke ondskap.
Historie
Betegnelsen «Ockhams barberkniv» ble første gang benyttet i 1852 i tekster av William Hamilton (1788–1856), århundrer etter William av Ockhams død i 1347. Ockham oppfant ikke denne «barberkniven»; tilknytningen til ham har sin årsak i den hyppighet som han benyttet seg av den. Ockham uttrykte prinsippet på flere måter, men den mest populære versjonen er Non sunt multiplicanda entia sine necessitate («enheter bør ikke mangfoldiggjøres unødvendig») som ble formulert, ikke av Ockham, men av den irske fransiskaner og filosof John Punch (Johannes Poncius) i hans kommentarer fra 1639 på tekstene til John Duns Scotus.
Opphavet til hva som er blitt kjent som «Ockhams barberkniv» er sporet tilbake til tekstene til tidligere filosofer som John Duns Scotus (1265–1308), Robert Grosseteste (1175–1253), Maimonides (Moses ben-Maimon, 1138–1204), og selv Aristoteles (384–322 f.Kr.). Aristoteles skrev i Analytika posteriora (gresk: Ἀναλυτικὰ Ὕστερα) at «vi kan anta overlegenhet ceteris paribus (andre ting er like) av demonstrasjonen som avledes fra færre forutsetninger eller hypoteser.» Klaudios Ptolemaios (ca. 90–168 e.Kr.) uttrykte noen lignende: «Vi betrakter det som et godt prinsipp å forklare fenomen med den enkleste hypotese mulig.» I middelalderen skrev Thomas Aquinas (1225–1274): «Om en ting kan bli gjort adekvat ved hjelp av én, er det overflødig å gjøre det ved hjelp av flere; for vi observerer at naturen ikke benytter to redskaper der hvor ett er nok.»
Dzongkhag
Dzongkhag er den administrative enheten på fylkesnivå i Bhutan.
Bhutan består av 20 dzongkhager, som igjen er videre inndelt i alt 205 gewog. Et dzongkhag administreres av en dzongda («fylkesmann»), som er en statlig embetsmann. I noen av fylkene finnes også en penlop, som har en halvt aristokratisk, lokal maktbase.
Etter innføringen av Local Government Act i 2009 har landet fem ulike undernasjonale administrative områder
Johnny Cronshey
John «Johnny» Dennis Cronshey (født 14. juli 1926 i Brentford i England, død 15. januar 2004 i Axminster i Devon i England) var en engelsk skøyteløper.
Karriere
Cronshey debuterte i en alder av 20 år i et internasjonalt allroundmesterskap. I 1947 plasserte han seg på en 16.-plass i EM. En uke senere erobret han 9.-plassen i VM.
Cronsheys beste internasjonale prestasjon er sølvmedaljen fra VM i Davos i 1951, bare slått av Norges Hjalmar Andersen. Dette er foreløpig den eneste medaljen en britisk utøver har tatt i et internasjonalt mesterskap på skøyter.
Podostemaceae
Se teksten
Artene vokser i tropene i fuktige elve- og innsjøområder og er mer eller mindre akvatiske. De er ikke representert naturlig i floraen i Norge.
Litteraturåret 1918
Litteraturåret 1918 er en oversikt over utgivelser, hendelser, fødte og avdøde personer med tilknytning til litteratur i 1918.
Rosengrenska stiftelsen
Rosengrenska stiftelsen er en Göteborgsbasert stiftelse etablert i 1998 for å gi et helse- og tannlegetilbud til migranter i Sverige uten lovlig opphold, såkalte papirløse migranter. Papirløse migranter lever ofte i skjul, og oppsøker derfor ofte ikke det ordinære helsevesenet av frykt for at det skal varsle politiet. Papirløse kan også bli avvist av det ordinære helsevesenet. Barnelegen Henry Ascher er stiftelsens kontaktperson og medisinsk ansvarlige.
Folke Filbyter
Folke Filbyter er i henhold til sagnene stamfar til Bjälboætten og dermed også Folkungaætten. Skikkelsen Folke er en mytisk figur og kan like gjerne være en litterær konstruksjon. Han finnes ikke i noe historisk kildemateriale som kan bevis hans eksistens. Derimot er Folke hovedperson i første del av den svenske dikteren Verner von Heidenstam s verk Folkungaträdet, som ble utgitt i 1905, og anmelderen og litteraturviteren Oscar Levertin mente at «Folke Filbyter är en ny nationaltyp i den svenska litteraturen.»
Tilnavnet «Filbyter» påstås å komme fra en eldre svensk form for ‘følbiter’, altså ‘hestebiter’ i betydningen som et kallenavn for at Folke skal ha kastrert hester, kanskje til og med ved å bruke egne tenner, men i den grad dette har en historisk kjerne ble det nok benyttet en form for tenger.
Northern Michigan University
Northern Michigan University er et delstatseid universitet i Marquette i delstaten Michigan, USA. Det ble opprettet som lærerskole i 1899, og ble allmennfaglig universitet i 1963. Rektor er Dr. Leslie E. Wong.
Folke Filbyter
Skikkelsen opptrer også i Frans G. Bengtssons fortelling om vikingen Röde Orm i romanen ved samme navn.
Northern Michigan University
Ved universitetet var det 9 353 studenter og 471 vitenskapelig ansatte i 2006, og samme året var skolepengene US$ 6 141 for studenter folkeregistrert i delstaten. Studiene gis opp til mastergradsnivå.
Ngawang Namgyal
Ngawang Namgyal (1594–1651) regnes som grunnleggeren av Bhutan.
Folke Filbyter
Kunstneriske fremstillinger
En bronseskulptur av den svenske skulptøren Carl Milles står på Stora Torget i Linköping. Den viser hvordan Milles forestilte seg Folke Filbyter på søken etter sin forsvunne sønnesønn. En annen avstøpning av den samme skulpturen finnes i Missouri Botanical Garden i USA.
Arne Finborud
Arne Finborud (født 17. februar 1941 i Øyer) er en norsk journalist. Han arbeidet i Dagbladet fra 1969 til 2003, deretter som frilanser. Han er utdannet cand.philol. fra Universitetet i Oslo 1969 med statsvitenskap grunnfag, norsk mellomfag og historie hovedfag.
Northern Michigan University
NMU har fire fakulteter (colleges):
Ngawang Namgyal
Han forente Bhutan til ett rike på 1630-tallet, og skapte en distinkt bhutansk kulturell identitet, som var ulik den tibetanske, som den stammet fra. Han innførte også den todelte statsskikken med en Druk Desi, som sto for den sivile administrasjonen av landet, og en Je Khenpo som religiøst overhode.
Blåregnslekta
se egen seksjon
Arne Finborud
Han var landssekretær i Norges Unge Venstre i 1965 og nestformann 1967–1968, samt president i Norges Liberale Studentforbund 1966–1967. I Dagbladet var han journalist, kommentator og lederskribent, leder av politisk avdeling i mange år og avisens første New York-korrespondent 1974–1977. Han var redaksjonssekretær fra 1979. Formann i redaksjonsklubben 1972–1973, styremedlem i Dagbladets Stiftelse 1984-1996 og styremedlem i Dagbladet A/S 1982–1984. Finborud har skrevet artikler i forskjellige bøker og tidsskrifter.
Ngawang Namgyal
For å holde Bhutan sammen ble hans død holdt hemmelig i 54 år, og først avslørt i 1705. Seks etterfølgere i rollen som shabdrung, fra 1724 til 1931, regnes som hans inkarnasjoner.
Blåregnslekta
Blåregnslekta (Wisteria) er ei slekt i erteblomstfamilien. Den omfatter mellom 6 og 10 arter og er naturlig utbredt i Kina, Japan og USA.
Arne Finborud
Som pensjonist arbeidet han tre dager i uken som støttekontakt i voksenpsykiatrien i kommunen til han fylte 76 år.
I omtalen av Arve Solstad i Norsk biografisk leksikon framhever Hans Fredrik Dahl Finborud sammen med Gudleiv Forr, Per Vassbotn og Andreas Hompland som journalister som «gjorde Dagbladet til landets ledende politiske organ».
Northern Michigan University
På campus ligger United States Olympic Education Center, en av fire amerikanske treningssentre for OL.
Blåregnslekta
Artene er klatrende, løvfellende busker. De klatrer ved å slynge stammen rundt trestammer eller andre gjenstander som kan støtte den. Bladene er ulikefinnede med helrandede småblad som sitter motsatt. Blomsterstanden er en endestilt, langstrakt og hengende klase. Blomstene er 1,5–2,5 cm store og ganske like gullregn, men fargen er lilla, fiolett, rosa eller hvit, og aldri gul. Frukten er en belg med 1–3 frø.
Plantene er populære prydplanter i alle tempererte og subtropiske strøk, og de kan dyrkes i kyst- og fjordstrøk i Sør-Norge. De blir ofte forvillet, og i sørøstlige USA er japanblåregn, kinablåregn og hybriden mellom disse to plagsomme invasive arter som kveler og fortrenger naturlig forekommende trær og busker.
Essam Abd El Fatah
Essam El Deen Abd El Fatah (født 30. desember 1965 i Kairo, Egypt) er en egyptisk fotballdommer. Han har dømt blant annet VM-kvalifisering og OL, og var en av 23 dommere som dømte i VM 2006. Han fikk en kamp i det mesterskapet.
George Boolos
George Stephen Boolos (4. september, 1940 – 27. mai, 1996) var en filosof og matematisk logiker som underviste ved Massachusetts Institute of Technology.
Biografi
Boolos ble uteksaminert fra Princeton University i 1961 med en A.B. i matematikk. Oxford University ga ham en Bachelor i filosofi (B.Phil) i 1963. I 1966, tok han den første Ph.D. i filosofi noen gang gitt ved Massachusetts Institute of Technology, under veiledning av Hilary Putnam. Etter å ha undervist tre år ved Columbia University, vendte han tilbake til MIT i 1969, hvor han tilbrakte resten av sin karriere.
Arbeid
Sammen med Richard Jeffrey skrev Boolos de tre første utgavene av en klassisk universitetslærebok om matematisk logikk, Computability and Logic.
Kurt Gödel skrev den første artikkelen om bevisbarhhetslogikk, som bruker modallogikk — logikken for nødvendighet og mulighet — på teorien for matematisk bevis, men Gödel utviklet ikke temaet videre. Boolos var en av de første som videreførte arbeidet, og produserte den første boka om temaet, The Unprovability of Consistency, utgitt i 1979. Noen år senere førte løsningen på et viktig, tidligere uløst problem, til boka The Logic of Provability, utgitt i 1993.
Boolos var også en autoritet på arbeidet til den tyske matematikeren og filosofen Gottlob Frege.
Rett før sin død valgte Boolos ut 30 av artiklene sine til å utgis i bokform. Resultatet ble kanskje hans mest kjente arbeid, den posthumt utgitte Logic, Logic, and Logic. Denne boka inneholder mange av Boolos' arbeider som rehabiliterer Frege, et antall artikler om mengdelære, andreordens logikk og bevisteori, og tre korte artikler om Gödels ufullstendighetsteorem. Den behandler også arbeidet til Dedekind, Cantor og Russell.
Dingane kaSenzangakhona
Dingane var halvbror til Shaka og Mpande, og kom til makten etter å ha myrdet Shaka. Dingane hadde et godt forhold til de engelske bosetterne i Natal, men på grunn av de nederlandsktalende boernes store ekspansjon ble det snart konflikt med disse.
I 1837 brøt de inntrengende boerne (såkalte voortrekkers) ledet av Piet Retief inn i zuluriket over Drakensberg. Konflikten brøt ut, og boerne ble massakrert i februar 1838. Voortrekker-lederen Hendrik Potgieter forsølkte å hevne seg på zuluene, men zuluene seiret igjen. Striden mot zuluene fortsatte nå av nye flokker av boere under ledelse av Andries Pretorius, som den 16. desember 1838 ("Dinganes dag") i bunn og grunn slo Dingane ved Blood River.
Pretorius ble nå militærleder for boerne i republikken Natalia, med Pietermaritzburg som hovedstad. Disse hjalp i februar 1840 Dinganes halvbror Mpande å gjøre opprør mot Dingane, som ble drept.
Det internasjonale Nansenkontoret
Det internasjonale Nansenkontoret (Office international Nansen pour les réfugiés), ofte kalt Nansenhjelpen, var et organ opprettet av Folkeforbundet i 1930 og hadde som formål å videreføre den nylig avdøde Fridtjof Nansens arbeid for flyktninger, et arbeide han hadde organisert i 1921. Nansenkontoret hadde sitt hovedsete i Genève i Sveits.
Nansenkontoret tok opp flyktningsaker i Frankrike, Syria, Jugoslavia, Hellas, Tyskland, Bulgaria, Tsjekkoslovakia, Tyrkia, Romania, Sveits og Kina. De sørget for å utstede Nansenpass, ordnet visum, skaffet bolig og arbeid, og hjalp til med mat og medisiner. Omtrent en tredjedel av kontorets virksomhet ble finansiert av flyktningene selv gjennom kjøp av Nansenpass. Resten ble finansiert av Folkeforbundet, regjeringer, privatpersoner og humanitære organisasjoner.
Hjelp til flyktninger fra det nasjonalsosialistiske Tyskland etter 1933 og fra den spanske borgerkrigen viste seg imidlertid problematisk fordi dette lå utenfor Nansenhjelpens bemyndigelse; mange stater vegret seg mot å ta imot flyktninger fra disse landene.
Nansenkontorets første president var fra 1930 til februar 1933 Max Huber, den daværende president for Den internasjonale Røde Kors-komité.
Nansenkontoret ble tildelt Nobels fredspris i 1938, tatt i mot av dets norske president Michael Hansson.
Svensktoppen-favoritter
Svensktoppen-favoritter er et musikkalbum utgitt av Dizzie Tunes i 1970. Albumet inneholder svenske låter samt noen gruppen har laget selv.
Putranjivaceae
Se teksten
Putranjivaceae er en plantefamilie i ordenen Malpighiales, som inngår i gruppen Eurosidae I innenfor den store gruppen Rosidae. Denne gruppen har 3 slekter og  minst 210 arter.
Artene vokser i tropene, særlig i Afrika og Sørøst-Asia.
Palmafossen kraftverk
Palmafossen kraftverk er et vannkraftverk i Raundalselvi i Voss kommune i Vestland.
Kraftverket er et elvekraftverk og utnytter et fall på 14 meter.
Installert effekt er på 3,6 MW fra en kaplanturbin. Midlere årsproduksjon er på 14 GWh.
Kraftverket eies og driftes av Voss Energi og var ferdig utbygget i 1919.
I 2021 sto et nytt kraftverk ferdig. Det gamle kraftverket er revet.
Cornflakes
Cornflakes er en frokostblanding bestående av maisflarn, og spises som regel med melk og sukker. Cornflakes kan også brukes i potetrisk.
Emisjon (fysikk)
Emisjon beskriver hvordan et elektron faller fra et høyt energinivå til det normale energinivået for et aktuelt atom. I fysikken/mekanikken omtaler man emisjon som to ulike fenomener, spontan og stimulert emisjon.
For å beskrive de to ulike fenomenene må vi først kort beskrive energinivået til et atom. Ifølge Bohrs atommodell, har atomene kvantifiserte energinivåer. Et atom «liker ikke» å stå i et energinivå som er høyere enn energinivået i normalstillingen. Når et atom får tilført energi, kan noen atomer oppta denne energien, som vil resultere i at atomet går inn i et høyere energinivå. Tidligere antok man at et elektron flyttet seg til en bane lenger vekk fra kjernen. Nå vet vi at vi ikke kan si eksakt hvor elektronene befinner seg rundt atomkjernen. Når atomet befinner seg i et høyere energinivå, eller energitilstand, sier vi at atomet er eksitert.
Spontan emisjon
Når et atom er tilført energi, og plassert i et høyere energinivå vil følgende skje: Etter en kort stund (ca. 10−8sekund), vil atomet falle tilbake til sin normalstilling, og atomet sender da ut energien den opptok i form av et foton. Dette kalles en spontan emisjon, siden ingen ytre påvirkninger er med på å få atomet tilbake til sin normalstilling.